Lolusito lwenta kwekutsi emalunga emphakatsi akhone kubika umuntfu lolahlekile. Ungabika umuntfu lalahlekile masinyane uma ucabangela kwekutsi kukhona intfo lembi leyentekile kubo.
Uma usolela kwekutsi ukhona umuntfu lalahlekile, cala ngekutsi ubatsintse kucala.
Uma ngabe wehluleka kubatfola, yani kunobe ngusiphi siteshi semaphoyisa nobe sikhungo setinsita temakhasimende masinyane.
Niketa umniningwane losisekelo ngalomuntfu, lokuncono, sitfombe lesisha.
Uma ngabe umuntfu lalahlekile atfolakele, yani esiteshini semaphoyisa lapho lomuntfu abikwe khona kwekutsi ulahlekile kutowatisa emaphoyisa nobe liphoyisa leliphenya ngalelicala.
Ungabika umuntfu lalahlekile kunobe ngusiphi siteshi semaphoyisa, hhayi kutsi kumele kubikwe kulendzawo lapho kusolelwa kwekutsi lomuntfu ulahleke khona.